laion/Wikipedia-Exotic huggingface dataset:
Lake Clarki rahvuspark

Lake Clarki rahvuspark (Lake Clark National Park and Preserve) on Ameerika Ühendriikide rahvuspark Alaska osariigi edelaosas, umbes 160 km Anchorage'ist edelas. Park sisaldab palju ojasid ja järvi, mis on olulised Bristoli lahe lõhepüügi jaoks, sealhulgas pargile nime andnud Clarki järvele. Park kaitseb vihmametsi piki Cook Inleti rannikut, mägist tundrat, liustikke, liustikujärvi, suuri lõherikkaid jõgesid ja kahte vulkaani, Mount Redoubt ja Mount Iliamna. Mount Redoubt on aktiivne ja purskas aastatel 1989 ja 2009. Pargi ökosüsteemide mitmekesisus tähendab, et pargis ja selle ümbruses võib näha peaaegu kõiki suuremaid Alaska loomi, nii maismaa- kui ka mereloomi. Parki ei vii ühtegi teed, kuhu pääseb vaid paadi või väikese lennukiga. Pargi peamine asustatud piirkond on Port Alsworth Clarki järve ääres. Pargi lähedal on veel viis asulat, kus elavad peamiselt Dena'ina põliselanikud. Enne pargi rajamist asusid piirkonnas laiali eraldatud majakesed, millest tuntuim kuulus Richard Proennekele, kelle filmidest, mis dokumenteerivad tema üksildast elu Twin Lakesis, tehti 2003. aastal film "Üksinda põlislooduses". President Jimmy Carter kuulutas Lake Clarki riiklikuks monumendiks 1. detsembril 1978. 1980. aastal muutis Kongress Lake Clarki staatuse rahvuspargiks ning umbes kaks kolmandikku määrati ürgloodusalaks. Rahvuspargi piires on jahipidamine lubatud ainult kohalikele elanikele enda tarbeks.
Metropol (kino)

Metropol kino avati 26. juulil (ukj 8. augustil) 1908. aastal Tallinnas Pärnu maanteel Viruvärava mäe vastas Uue turu ääres. See oli esimene puidust hoone, mis ehitati spetsiaalselt just kinoks. See "elavate ja laulvate piltide teater" oli kaunistatud venepärase sibulfrontooni ja tornikestega ning sees oli väidetavalt koguni 1200 isteplatsi (projekti järgi oli saalis oli 888 ja loožides 64 kohta). 1911 aastal toimus tulekahju ja seejärel ehitati ümber restoraniks. Tallinna kinode loend DUNAJEVA, MARINA (15. detsember 2008). "Kuidas kino Tallinnasse jõudis". Pealinn. Originaali arhiivikoopia seisuga 1.01.2024. Vaadatud 01.01.2024.
Vaskuslased

Vaskuslased (Anguidae) on roomajate sugukond soomuseliste seltsi sisalikuliste sugukond. Sugukonnas on kaks alamsugukonda: Anguinae ja Gerrhonotinae. Anguis – vaskuss Barisia Gerrhonotus Ophisaurus Vaskuslased andmebaasis eElurikkus
Sisaliklased

Sisaliklased (Lacertidae) on roomajate sugukond soomuseliste seltsi sisalikuliste sugukond. Lacerta – sisalik Podarcis – müürisisalik Zootoca Sisaliklased andmebaasis eElurikkus
Sisalik (perekond)

Sisalik (Lacerta) on roomajate perekond, mis kuulub sisaliklaste sugukonda. Kivisisalik (Lacerta agilis) Rohesisalik (Lacerta viridis) ... Sisalik andmebaasis eElurikkus
Zootoca

Zootoca on roomajate sugukond soomuseliste seltsi sisalikuliste perekond. Zootoca vivipara – arusisalik Zootoca andmebaasis eElurikkus
Sienno

Sienno on linn Poolas Masoovia vojevoodkonnas Lipsko maakonnas, Sienno valla halduskeskus. Sienno asub Lipskost ligi 15 km lääneedelas ja Varssavist umbes 130 km lõunas. Sienno sai linnaks 1421. aastal. Sienno kaotas linnaõigused 1870. aastal. Sienno sai linnaõigused tagasi 1. jaanuaril 2024. https://bdl.stat.gov.pl/api/v1/data/localities/by-unit/071422709052-0636650?var-id=1639616&format=jsonapi, vaadatud 5.10.2022. Zenon Guldon, Jacek Wijaczka. Skupiska i gminy żydowskie w Polsce do końca XVI wieku, w: Czasy Nowożytne, 21, 2008, Lk. 156. Postanowienie z 17 (29) października 1869 (Dziennik Praw, rok 1869, tom 69, nr 239, Lk. 415) Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Siennica

Siennica on linn Poolas Masoovia vojevoodkonnas Mińsk Mazowiecki maakonnas, Siennica valla halduskeskus. Siennica asub Mińsk Mazowieckist umbes 10 km lõunas ja Varssavi kesklinnast ligikaudu 45 km idakagus. Siennica sai linnaõigused 1526. aastal, kuid kaotas need 1870. aastal. Siennica sai linnaõigused tagasi 1. jaanuaril 2024. https://bdl.stat.gov.pl/api/v1/data/localities/by-unit/071412912132-0687273?var-id=1639616&format=jsonapi, vaadatud 5.10.2022. Siennica - nowe miasto w regionie Podlasie24, 29. detsember 2023. Vaadatud 1. jaanuaril 2023 Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Karulentinell

Karulentinell (Lentinellus ursinus) on kandseente hõimkonna Agaricomycetes klassi kuuluv liik seeni. Seen võib kasvada nii leht- kui okaspuul. Karulentinell andmebaasis eElurikkus
Keemiliste elementide loend

Keemiliste elementide loend esitab sorteeritava tabelina keemiliste elementide järjekorranumbrid, nimetused ja lühendid. Suurema järjekorranumbriga elemente kui 118 pole leitud. Keemiliste elementide perioodilisussüsteem
Rebaslentinell

Rebaslentinell (Lentinellus vulpinus) on kandseente hõimkonna Agaricomycetes klassi kuuluv liik seeni. Rebaslentinell andmebaasis eElurikkus
The Lodge

The Lodge on Austraalia peaministri peamine ametlik elukoht, mis asub riigi pealinnas Canberras. See asub aadressil 5 Adelaide Avenue Deakini äärelinnas, parlamendihoonest lühikese vahemaa kaugusel. See on üks kahest ametlikust peaministri residentsist, teiseks ametlikuks elukohaks on Kirribilli maja Sydneys. Hoone valmis 1927. aastal ja on sellest ajast alates korduvalt renoveeritud. Esialgu ei plaanitud kohta kasutada alalise ametliku elukohana ning mitmed peaministrid on otsustanud oma ametiajal elada mujal. Australiana Fund. "The Prime Minister of Australia". Vaadatud 01.01.2024.
Kirribilli maja

Kirribilli maja on Austraalia peaministri teine ametlik elukoht. Hoone asub Uus-Lõuna-Walesi osariigis Sydney sadamaäärses Kirribilli eeslinnas. See on üks kahest peaministri ametlikust elukohast ning tema peamiseks ametlikuks elukohaks on The Lodge Canberras. Kirribilli maja on külastajatele avatud ühel päeval aastas. Australiana Fund. "Kirribilli House, Kirribilli Point". Vaadatud 01.01.2024.
Strzeleczki

Strzeleczki (saksa keeles Klein Strehlitz) on linn Poolas Opole vojevoodkonnas Krapkowice maakonnas, Strzeleczki valla halduskeskus. Strzeleczki asub Krapkowicest umbes 8 km läänes ja Opolest ligikaudu 24 km lõunas. Strzeleczki sai linnaõigused 1327. aastal, kuid kaotas need 1750. aastal. Strzeleczki sai linnaõigused tagasi 1. jaanuaril 2024. https://bdl.stat.gov.pl/api/v1/data/localities/by-unit/031613205032-0503600?var-id=1639616&format=jsonapi, vaadatud 5.10.2022. Strzeleczki Gmina Strzeleczki. Vaadatud 1. jaanuaril 2024 Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Väimees

Väimees on tütre meessoost abikaasa. Väimees on 2. astme hõimlane. Sugulussuhted
Mark Ruffalo

Mark Alan Ruffalo (sündinud 22. novembril 1967 Kenoshas) on USA filminäitleja. Tema tuntuimate filmirollide hulka kuuluvad näiteks "Päevavalgele", "Lastega on kõik korras", "Tasujad", "Foxcatcher", "Suletud saar", "Sodiaak" ja "Nüüd sa näed mind". Mark Ruffalo andmekogus IMDb (inglise) Mark Ruffalo andmekogus Filmiveeb
Lady Bird Johnson

Claudia Alta Johnson (sündinud Claudia Alta Taylor; 22. detsember 1912 – 11. juuli 2007), tuntud kui Lady Bird Johnson, oli Ameerika Ühendriikide esileedi aastatel 1963–1969, president Lyndon B. Johnsoni abikaasa. 1961–1963 oli ta asepresidendi abikaasana Ameerika Ühendriikide teine leedi. Lady Bird Johnson sündis Texases kolmanda lapsena jõuka ärimehe Thomas Jefferson Johnson Taylori ja Minnie Lee Pattillo perre. Tema ema hukkus, kui Lady Bird oli 5-aastane. Hüüdnime Lady Bird sai ta oma lapsehoidja käest, kelle sõnul oli ta "kaunis nagu lepatriinu" (inglise keeles ladybird). Johnson oli tollase naise kohta märkimisväärselt hästi haritud. 1930. aastatel aitas ta rahastada oma abikaasa kandideerimiskampaaniat Ameerika Ühendriikide Esindajatekotta ning oli ka tema asetäitja, kui Lyndon B. Johnson Ameerika Ühendriikide mereväes teenis. Pärast president John F. Kennedy atentaati 1963. aastal sai asepresident Lyndon B. Johnson presidendiks ning Lady Bird Johnson esileediks. Esileedina toetas ta riigi maanteede ja linnade ilustamist, öeldes "Kus õitsevad lilled, õitseb ka lootus". 1965. aastal võttis Kongress vastu maanteede ilustamise seaduse (Highway Beautification Act), mida tuntakse ka Lady Birdi seaduse (Lady Bird’s Bill) nime all. 1977. aastal sai ta Presidendi Vabadusmedali ning 1984. aastal Kongressi kuldmedali. Küsitluste järgi on Johnson üks aegade armastatumaid Ameerika Ühendriikide esileedisid. "Obituary: Lady Bird Johnson". BBC Online. 12. juuli 2007. Vaadatud 01.01.2024. Wilson, Janet (13. juuli 2007). "Wife, mother, partner". The Austin-American Statesman. Feldman, Claudia (11. juuli 2007). "Green first lady planted a movement. Former first lady Lady Bird Johnson dies at 94". Houston Chronicle. Vaadatud 01.01.2024. Bryant, Bob; Harper-Lore, Bonnie L. (november 1997). "Where Flowers Bloom, So Does Hope". highways.dot.com. Vaadatud 01.01.2024.{{netiviide}}: CS1 hooldus: mitu nime: autorite loend (link) Holley, Joe (12. juuli 2007). "Champion of Conservation, Loyal Force Behind LBJ". The Washington Post. Vaadatud 01.01.2024. "Eleanor Roosevelt Retains Top Spot as America's Best First Lady…" (PDF). scri.siena.edu. 15. veebruar 2014. Vaadatud 01.01.2024.
Żarnów

Żarnów on linn Poolas Łódźi vojevoodkonnas Opoczno maakonnas, Żarnówi valla halduskeskus. Żarnów asub Opocznost ligi 17 km lõunaedelas ja Łódźist ligikaudu 77 km lõunakagus. Żarnówit on esmamainitud 1065. aastal. Żarnów sai linnaõigused 1415. aastal, kuid kaotas need 1869. aastal. Żarnów sai linnaõigused tagasi 1. jaanuaril 2024. https://bdl.stat.gov.pl/api/v1/data/localities/by-unit/051011707082-0558274?var-id=1639616&format=jsonapi, vaadatud 4.10.2022. Żarnów Powiat opoczyński. Vaadatud 2. jaanuaril 2023 Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 2. jaanuaril 2024
Basdeo Panday

Basdeo Panday (25. mai 1933 – 1. jaanuar 2024) oli Trinidadi ja Tobago ametiühingutegelane, jurist ja poliitik, kes oli 9. novembrist 1995 kuni 24. detsembrini 2001 Trinidadi ja Tobago peaminister. Basdeo Panday oli 1989. aastal Trinidadi ja Tobago üks erakonna Ühinenud Rahvuskongress asutajaid.
Betsalel Smotrich

Bezalel Joel Smotrich (heebrea keeles בְּצַלְאֵל יוֹאֵל סְמוֹטְרִיץ׳; sündinud 27. veebruaril 1980 Haspinis Golani kõrgendikel) on Iisraeli paremäärmuslik poliitik ja jurist. Ta on 29. detsembrist 2022 Iisraeli rahandusminister. Ta on asunik Iisraeli okupeeritud Jordani Läänekaldal, kes elab Kedumimi asulas, mida peetakse rahvusvahelise õiguse kohaselt ebaseaduslikuks. Tema elukoht ehitati samuti ebaseaduslikult väljaspool asulat. Tema äärmuslik poliitika ning sageli rassistlikud ja homofoobsed avaldused on toonud kaasa mitmeid vaidlusi. Ta toetab Iisraeli asunduste laiendamist Jordani Läänekaldal, on vastu Palestiina riiklusele ja eitab Palestiina rahva olemasolu. Ta sündis Haspinis, Iisraeli religioosses asulas Iisraeli okupeeritud Golani kõrgendikel, ja kasvas üles Beit El asulas, mida peetakse rahvusvahelise õiguse kohaselt ebaseaduslikuks, Iisraeli okupeeritud Jordani Läänekaldal. Tema perekonnanimi on tuletatud Ukraina linnast Smotrõtš (asub Hmelnõtskõi oblastis Kamjanets-Podilskõi rajoonis), kus tema esivanemad olevat elanud. Tema vanaisa Yaakov immigreerus Mandatoorsesse Palestiinasse enne Teist maailmasõda ja kaotas seejärel oma vanemad, kes uppusid Aliyah Beti laeval, mis üritas Palestiinasse jõuda, samas kui tema vanaema Bruria elas enne Iisraeli sisserännet holokausti üle. Tema teine vanaisa Shimon oli pärit Jeruusalemmast ja vanaema Sara sündis Metulas sionistlike pioneeride peres. ​ Tema isa oli ortodokslik rabi ja ta sai usulise hariduse, käies Mercaz HaRav Kookis, Yashlatzis ja Yeshivat Kedumimis. Lühikese teenistuse jooksul Iisraeli kaitseväes töötas ta peastaabi operatsioonide osakonna sekretärina. Ta omandas Ono Akadeemilises Kolledžis bakalaureusekraadi õigusteaduses ning omandas magistrikraadi avaliku ja rahvusvahelise õiguse alal Jeruusalemma heebrea ülikoolis, kuigi ta seda ei lõpetanud. Tal on juristi litsents. Ta on ortodoksi juut, ta on abielus Revitaliga, kellega tal on seitse last. Perekond elab väljaspool Kedumimi asulat Jordani Läänekaldal majas, mis ehitati ebaseaduslikult väljaspool riigimaad ja rikkudes asula üldplaneeringut.
Bobrowniki

Bobrowniki on linn Poolas Kujawy-Pomorze vojevoodkonnas Lipno maakonnas, Bobrowniki valla halduskeskus. Bobrowniki asub Wisła jõe paremal kaldal, Lipnost umbes 16 km lääneedelas ja Włocławekist ligikaudu 16 km põhjaloodes. Bobrownikit on esmamainitud 1321. aastal. Bobrowniki sai linnaõigused 1403. aastal. Bobrowniki kaotas linnaõigused 1870. aastal. Bobrowniki sai linnaõigused tagasi 1. jaanuaril 2024. Bobrowniki Zamki. Vaadatud 2. jaanuaril 2023 Bobrowniki - historia zamku, z którego władano ziemią dobrzyńską Gmina Bobrowniki. Vaadatud 2. jaanuaril 2023 Pod Włocławkiem przybędą dwa nowe miasta. Zmiany od 1 stycznia Dzień Dobry Włocławek, 27. detsember 2023. Vaadatud 2. jaanuaril 2024 Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Piccolo (klubi)

Suupilliklubi Piccolo on Pärnu ja Pärnumaa suupillimängijate ühendus. Klubi loodi 9. novembril 1996 Pärnus Nooruse Majas, kus tegutsetakse tänini. Klubi algataja, president ja kauaaegne eestvedaja on olnud Feliks Kark, tegevjuht on aastast 2001 Elmar Trink. Piccolo on käinud esinemas paljudes Euroopa riikides, sealhulgas Skandinaavia maades, Hollandis, Saksamaal jne. Alates 2002. aastast korraldab Piccolo Pärnu Harmonica festivali, mis on põhja- ja Baltimaade suurim ja tuntuim suupillifestival.[viide?] Klubi esinduskollektiiv on Piccolo Kvintett. Festivalilt on aastate jooksul läbi käinud paarsada muusikut kõikidest maailmajagudest ning selle raames toimuval konkursil Baltic-Nordic OPEN on saanud auhindu kümneid virtuoose. Klubi traditsioon on korraldada iga-aastasi sünnipäevakontserte. Tihedat koostööd tehakse Pärnumaa Lõõtspillihaigete Seltsiga. Piccolosse kuulus 2023. aastal ligi 50 liiget. Piccolo koduleht truvalo.ee/esinejad Rahvusvahelisel konkursil osalesid suupillimängijad kaheteistkümnest riigist
Valge Daami etendus

Valge Daami etendus Suveteater Haapsalus on aastakümneid paelunud publikut "Valge Daami" etendustega, mis algasid esmakordselt 1937. aastal ja on toimunud igal suvel alates 1979. aastast. Haapsalu legendi, mida iga kohalik teab ja mida räägitakse tuhandetele turistidele, on kirja pannud Carl Friedrich Wilhelm Russwurm 1861. aastal. Lugu räägib noorest naisest, kelle armastus toomhärraga viis nad vastuoluliste reeglite rikkumiseni . Kanoonikust toomhärra viis tütarlapse poisirõivastes kirikukoori lauljaks, kuid pettus tuli ilmsiks. Toomhärra heideti vangikongi nälga surema, samas kui tütarlaps müüriti elusalt ristimiskabeli seina. Legendi järgi ilmub Valge Daam juba sajandeid linnuse aknale oma armastatud meest otsima ja jutustama surematu armastuse lugu. "Valge Daami" lavastused on toonud kaasa erinevaid tõlgendusi ja nüansse, keskendudes armastusele, füüsilistele ja maagilistele elementidele. Naispeategelane, sageli nimega Maila, kuid on esinenud ka teisi variante nagu Maret või Margareta, on mängitud erinevate näitlejate poolt. Lavastused on olnud mitmekesised, hõlmates erinevaid ajastuid ja vaatenurki. Üks kauakestvamaid ja armastatumaid lavastusi alates 1979. aastast on olnud Paul Kilgase libretole loodud Ilmar Tammuri lavastus. Erinevate lavastuste ja etenduste käigus on juhtunud mitmeid seiklusi ja ootamatuid olukordi, kuid üldine meeleolu on jäänud rõõmsaks ja ühtehoidvaks. Mõned meeldejäävad seigad etenduste ajaloost sisaldavad kostüümikunstniku leidlikkust ja ka Valge Daami valge kleidi kadumist. Samuti on lavastustes esinenud ootamatuid momente, näiteks ilmataadi kapriise ja üllatusi etenduste lõpus. "Valge Daami" legendi erinevad tõlgendused, näitlejate vahetused ning üllatusmomendid on muutnud Haapsalu suveteatri sündmuseks, mis toob kokku kogukonna ning loob meeleolukaid hetki nii osalejatele kui ka publikule. "Valge Daam" on oluline osa Haapsalu identiteedist ja kohalikust kultuuripärandist. omanik (6. oktoober 2023). "Haapsalu legendaarne Valge Daam laval ja lava taga". Visit Haapsalu. Vaadatud 2. jaanuaril 2024. "Haapsalu linnuses kummitab kaheksas Valge Daam". Eesti Päevaleht. Vaadatud 2. jaanuaril 2024. "Hardi Volmer lavastab Haapsalus Valget Daami". Arhiiv. 16. juuli 1998. Vaadatud 2. jaanuaril 2024. "Kronoloogia". Valge Daami lood. 15. juuni 2012. Vaadatud 2. jaanuaril 2024. "Foto. Esimene Valge Daami etendus – Neidre". Ajapaik. Vaadatud 2. jaanuaril 2024.
Yngwie Malmsteen

Yngwie Malmsteen (sünninimi Lars Johan Yngve Lannerbäck, sündinud 30. juunil 1963 Stockholmis) on rootsi kitarrist. Ta on tuntud klassikalise muusika elementide klasutamisega hard rock'is ja heavy metal'is. Malmsteen on välja andnud 22 stuudioalbumit. 2009. aasta augustis nimetas ajakiri "Time" Malmsteeni üheksandana kõigi aegade parimate kitarristide loendis. Ta on mänginud ansamblites Alcatrazz, Steeler ja Yngwie Malmsteen's Rising Force. 1989. aastal andis ta 20 kontserti Nõukogude Liidus (10 Moskvas ja 10 Leningradis). Rising Force (1984) Marching Out (1985) Trilogy (1986) Odyssey (1988) Trial by Fire – Live in Leningrad (1989) Eclipse (1990) The Yngwie Malmsteen Collection (1991) Fire & Ice (1992) The Seventh Sign (1994) Power and Glory (1994) I Can't Wait (1994) Magnum Opus (1995) Inspiration (1996) Inspiration (Expanded) (1996) Facing the Animal (1997) Concerto Suite for Electric Guitar and Orchestra in E flat minor, Opus 1 (1998) Yngwie Malmsteen live (1998) Alchemy (1999) Anthology 1994-1999 (2000) Best of Yngwie Malmsteen 1990-1999 (2000) Concerto Suite – Live from Japan (2000) War to End All Wars (2000) The Genesis (2002) Attack (2002) G3 live (2004) Unleash the Fury (2005) Perpetual Flame (2008) Angels of Love (2009) High Impact (2009) Relentless (2010) Spellbound (2012) World On Fire (2016) Blue Lightning (2019) http://www.yngwiemalmsteen.com/
Saaling

Saaling on horisontaaltarind laeva masti kesk- või ülaosas. Traditsioonilistel purjelaevadel on saaling kasutusel masti tengi kandmiseks ja tengvantide laialiviimiseks külgsuundades. Raapurjestusega mastil on tavaliselt üks kuni kaks, aga vahel ka kolm saalingut. Ülemine ehk praamsaaling paikneb masti tengi (marsstengi) ülaosal ja toetab praamtengi. See koosneb põik- ja pikisaalingpuudest. Alumisel ehk marss-saalingul on kaarjas serv ja sageli osaline plankkate. Marss-saaling toetab masti tengi. Suure purjelaeva alumist marss-saalingupealset platvormi nimetatakse marsiks. Purjejahil nimetatakse saalinguks kummalgi pool masti paiknevat ja seda toestavat ristpeelte paari. Kahe paari saalingute korral nimetatakse neid alumiseks ja ülemiseks saalinguks, rohkema korral loetakse neid alt: esimene saaling, teine saaling jne. Peamiselt 20. sajandil ehitatud kaubalaevadel on saaling masti ülaosas või kaht kõrvuti asetsevat masti portaalina (sillana) ühendav põiktarind, mille külge kinnituvad losspoomide topenantide plokid. Teng Raa Mereviki
Sinilind (laev 2006)

Sinilind on Eesti Mereakadeemia väike Stentor 54 Pilothouse tüüpi õppelaev. Põhiandmed: Pikkus - 16 m Laius - 4,65 m Süvis - 1,4 m Veeväljasurve - 45 t Kere materjal - teras Mootor - 135 kW diisel Kiirus - 7 sõlme Kütusevaru - 4900 ltr Meeskond - kuni 20 in (6 magamiskohta). Ahtrikajut on ehitatud ümber õppeklassiks. Roolimajas on kaasajastatud navigatsioonivarustus, mis on analoogne suurte laevadega. Ahtris on taavetitel RIB-kummipaat-abipaat. Laeval stabilisaatorid ning vööri- ja ahtripõtkur. Laev on ehitatud 2006. aastal Hollandis. Oli algselt projekteeritud mootorjahiks ja kandis nime Big White. 2022. aasta septembris osteti laev Eestisse, kus kohandati õppetööks. Ristimine toimus 2023. aasta juunis. Laeva ristiema on Mereakadeemia esimese kursuse tudeng Laura Liis Luik. Vega Tuulelind (purjekas) Postimees:
Lorde

Ella Marija Lani Yelich-O'Connor (sündinud 7. novembril 1996), tuntud kui Lorde, on Uus-Meremaa laulja ja laulukirjutaja. Tema laule iseloomustavad omapärane muusikastiil ja sisekaemuslik laulukirjutamine. 2009. aastal sõlmis ta lepingu plaadifirmaga Universal Music Group ning avaldas 2013. aastal debüüt-EP "The Love Club". EP singlit "Royals" saatis ülemaailmne edu, jõudes mitmetes edetabelites esikohale. Lorde'i debüütstuudioalbum "Pure Heroine" (2013) oli samuti edukas ning pälvis kriitikute tunnustuse. 2014. aasta Grammy auhindadel võitis ta auhinna parima popmuusika sooloesituse ning aasta laulu kategooriates. 2017. aasta album "Melodrama" saavutas edetabelis Billboard 200 esimese koha ning ajakiri Rolling Stone asetas selle 2020. aastal uuendatud 500 parima albumi nimekirjas 460. kohale. Kolmas album "Solar Power" (2021) saavutas esikoha Austraalia ja Uus-Meremaa edetabelites, kuid ei olnud niivõrd edukas kui esimesed kaks albumit. "Pure Heroine" (2013) "Melodrama" (2017) "Solar Power" (2021) "The Hunger Games: Mockingjay – Part 1" (2014) "The Love Club" (2013) "Tennis Court" (2013) "Live in Concert" (2013) "Te Ao Mārama" (2021) "Royals" (2013) "Tennis Court" (2013) "Team" (2013) "Glory and Gore" (2014) "Yellow Flicker Beat" (2014) "Green Light" (2017) "Perfect Places" (2017) "Homemade Dynamite" (2017) "Solar Power" (2021) "Stoned at the Nail Salon" (2021) "Mood Ring" (2021) "Fallen Fruit" (2021) Blumentrath, Jan (21. jaanuar 2014). "Interview with Scott MacLachlan, manager of Lorde". HitQuarters. Originaali arhiivikoopia seisuga 4. juuni 2014. Vaadatud 02.01.2024. Cardy, Tom (10. mai 2013). "Lorde: A Kiwi music mystery". Stuff. Originaali arhiivikoopia seisuga 14. juuli 2014. Vaadatud 02.01.2024. McNulty, Bernadette (8. november 2013). "Lorde interview: Dream Teen". The Daily Telegraph. Originaali arhiivikoopia seisuga 14. november 2013. Vaadatud 02.01.2024. "Grammys 2014: Winners list". CNN. 27. jaanuar 2014. Originaali arhiivikoopia seisuga 15. aprill 2014. Vaadatud 02.01.2024. Caulfield, Keith (25. juuni 2017). "Lorde Earns First No. 1 Album on Billboard 200 Chart With 'Melodrama". Billboard. Originaali arhiivikoopia seisuga 26. juuni 2017. Vaadatud 02.01.2024.
Puhvervaru

Puhvervaru (ingl.k. buffer stock) on lisaks kasutusvarule hoitav laovaru, mida vajatakse juhul, kui nõudlus ja/või tarneaeg kõiguvad suures ulatuses. Samal ajal soovitakse tagada klientidele suuremate varude arvelt piisav tarnevõime. Puhvervaru on toorainete, materjalide tootekomponentide või valmistoodete täiendav, ette planeeritud varu, mida kasutatakse tootmises ettenägematutel juhtudel ja kaubanduses nõudluse võimalikul (prognoosimatul) suurenemisel. Vahel ollakse olukorras, kus kõikuvat nõudlust on vaja rahuldada ja pakkuda klientidele seejuures kõrget teenindustaset, kuid tarnijad ei suuda pakkuda selleks vajalikku tarnekindlust. Tarned võivad jääda tegemata, tarneajad on pikad ja tarned ebaühtlased, kuid tarnepartiid samas suured. Sel juhul räägitakse puhvervaru hoidmisest tootmises ja kaubanduses. Puhvervaruks loetakse ka laos olevat kaubakogust, mis on vajalik kohandumiseks nõudluse muutustega, võttes arvesse tippnõudluse ja nõudluse madalseisu perioode. Näiteks tootmisettevõtte toodab madala nõudluse perioodil osa toodangust lattu, nõudluse tippajal, mil nõudlus ületab tootmisvõimet, rahuldatakse osa nõudlusest eelnevalt lattu toodetud puhvervarust. Teatud perioodidel võib puhvervaru ületada kasutusvaru määra mitmeid kordi. Hanke- ja ostujuhtimine. Seilecs. 2023. ISBN 9789916985205. Braggs, S.M. (2018). Inventory Management.
Riskivaru

Riskivaru (ingl.k. hedge inventory) on tavapärasest suurem varu, millega tekitatakse teatud puhver, kaitsmaks ettevõtet ettenägematutest asjaoludest ja sündmustest põhjustatud riskide vastu Riskivaru soetatakse enamasti kaitsmaks end ostuhindade kõikumise, ettevõtte enda või tarnijate tööseisakute, töötajate streigi, sõja, looduskatastroofi, terroriakti jms vastu. Samuti soovitakse saada konkurentide ees eeliseid ja täiendavat majanduslikku kasu sisseostetavate kaupade arvatavast eesolevast hinnatõusust. Tööstusharudes, kus kasutatakse suuri koguseid tooraineid ja materjale, võidakse hoida pidevalt arvestatavat riskivaru. Braggs, S.M. (2018). Inventory Management. Hanke- ja ostujuhtimine. Seilecs. 2023. ISBN 9789916985205.